
                                           PARLAMENTUL ROMÂNIEI

                                              CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 27.06.2011      

                           Pl.x 391/2011                    

	
	


                                                              AVIZ
asupra propunerii legislative pentru modificarea şi completarea Legii nr.88/2010 privind aprobarea unor măsuri financiare pentru întreprinderile mici şi mijlocii din industria berii
         În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.88/2010 privind aprobarea unor măsuri financiare pentru întreprinderile mici şi mijlocii din industria berii, trimisă cu adresa nr. Pl.x 391 din 7 iunie 2011 şi înregistrată cu nr. 31/605 din 8 iunie 2011.
        Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
        Senatul a respins iniţiativa legislativă în şedinţa din 1 iunie 2011.

        Iniţiativa legislativă are ca obiect de reglementare modificarea şi completarea Legii nr.88/2010 privind aprobarea unor măsuri financiare pentru întreprinderile mici şi mijlocii din industria berii, în scopul protejării mediului concurenţial prin impunerea unor măsuri compensatorii întreprinderilor beneficiare, prin instituirea unei scheme de ajutor de stat, precum şi includerea unor prevederi minimale pentru evaluarea şi autorizarea acestui ajutor.
        Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 21 iunie 2011.                                                    
       Membrii comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ nr. 206 din 28 februarie 2011.

       În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, întrucât nu sunt prevăzute mijloacele necesare pentru acoperirea minusului de venituri creat prin acordarea ajutorului de stat prevăzut de propunerea legislativă, conform art. 15 alin. (1) din Legea nr. 500/2002 privind finanţele publice, cu modificările şi completările ulterioare. 

        În raport cu obiectul şi conţinutul reglementării, propunerea legislativă face parte din categoria legilor ordinare.      
          PREŞEDINTE,                                                                              SECRETAR,
                 Daniel BUDA                                                                      Gabriel ANDRONACHE
Consilier, Ciprian Bucur

